Diari Oficial de la Generalitat Valenciana


Sumari del DOGV 4183, del 05-02-2002 (2002/873)

ORDRE de 21 de gener de 2002, de la Conselleria de Justícia i Administracions Públiques, per la qual s'aprova la classificació dels llocs de secretaria i intervenció de la Diputació Provincial d'Alacant en llocs per a ser proveïts pel sistema de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/873


Data del document
:   21-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * qualificació del personal
    * administració local
    * professió administrativa

ORDRE de 21 de gener de 2002, de la Conselleria de Justícia i Administracions Públiques, per la qual s'aprova la classificació dels llocs de secretaria i intervenció de la Diputació Provincial d'Alacant en llocs per a ser proveïts pel sistema de lliure designació. [2002/A873]
  
La Diputació Provincial d'Alacant va aprovar, en la sessió celebrada el dia 3 d'agost de 2000, l'acord pel qual es proposa establir la lliure designació com a forma de provisió per a cobrir els llocs de treball de secretaria i intervenció, de categoria superior, reservats a funcionaris amb habilitació de caràcter nacional, publicat en el Butlletí Oficial de la Província número 18, de 23 de gener de 2001.
  
L'expedient ha sigut tramitat conforme amb les prescripcions legals.
  
En conseqüència, fent ús de les competències atribuïdes per l'article 9 del Reial Decret 1.732/1994, de 9 de juliol, sobre provisió de llocs de treball reservats a funcionaris d'administració local amb habilitació de caràcter nacional, i de l'article 2.2.e i 4.4 del Decret 159/1997, de 29 d'abril, del Govern Valencià, pel qual s'aprova el reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Classificar els llocs de secretaria i intervenció de la Diputació Provincial d'Alacant en llocs per a ser proveïts pel sistema de lliure designació entre funcionaris d'administració local amb habilitació de caràcter nacional, pertanyents a la categoria superior de les subescales de secretaria i intervenció, respectivament.
  
Contra aquesta ordre que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la publicació.
  
Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 21 de gener de 2002
  
El conseller de Justícia i Administracions Públiques,